**MINISTERUL FINANTELOR PUBLICE**

**Instituirea unei scheme de ajutor de stat având ca obiectiv stimularea investițiilor cu impact major în economie**

**Obiectivele masurii**

**Dezvoltarea regională**, prin **realizarea de investiții iniţiale** în active fixe de înaltă tehnologie pentru realizarea de produse cu valoare adăugată mare, indiferent de dimensiunea beneficiarilor.

**Bugetul schemei de ajutor de stat**

**Bugetul maxim** al schemei este de **4.070 milioane lei**, respectiv echivalentul a aproximativ **925 milioane euro**, cu posibilitatea suplimentării, astfel:

a) credite de angajament pentru emiterea de acorduri pentru finanțare pentru perioada 2014-2020;

b) credite bugetare pentru plata ajutorului de stat aprobat în baza acordurilor pentru finanţare emise, pentru perioada 2015 - 2023.

**Bugetul anual mediu** al schemei este de **638 milioane lei**, respectiv echivalentul a aproximativ **145 milioane euro**, astfel cum va fi stabilit prin legile bugetare anuale

**Cine poate solicita finanțare în cadrul schemei de ajutor de stat?**

Întreprinderile care pot solicita ajutor de stat în baza acestei scheme sunt:

* **întreprinderi nou-înfiinţate** sau **întreprinderi în activitate, atât**
* **IMM-uri** cât şi **întreprinderi mari,** cu **personalitate juridică,** înfiinţate conform **Legii societăţilor nr. 31/1990**, republicată, cu modificările şi completările ulterioare.

**Sectoarele de activitate eligibile**

Sunt eligibile investiţiile care se realizează în **toate** sectoarele de activitate, **cu excepţia** celor menţionate în art. 15 din H.G. nr. 807/2014, cu modificările și completările ulterioare, precum și în *“Lista sectoarelor de activitate pentru care nu se acordă ajutoare de stat”* prevăzută în Anexa 1 *(atașata la final),* în conformitate cu prevederile legale în vigoare.

**art. 15:**

1. Ajutoarele acordate în sectorul pescuitului și acvaculturii, astfel cum este reglementat de Regulamentul (UE) nr.1.379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr.1.184/2006 și (CE) nr.1.224/2009 ale Consiliului și de abrigare a Regulamentului (CE) nr.104/2000 al Consiliului
2. Ajutoarele acordate în sectorul producției primare
3. Ajutoarele acordate în sectorul prelucrării și comercializării produselor agricole, în următoarele cazuri:
4. Atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau comercializate de către întreprinderile în cauză, sau
5. Atunci când acordarea ajutoarelor este condiționată de transferaraea lor parțială sau integrală către producători primari
6. Ajutoare pentru facilitarea închiderii minelor de cărbune necompetitive, astfel cum sunt reglementate de Decizia nr. 2010/787 a Consiliului
7. Ajutoare care favorizează activitățile din sectorul siderurgic, sectorul cărbunelui, sectorul construcțiilor navale, sectorul fibrelor sintetice, sectorul transporturilor și al infrastructurii conexe, și sectorul energiei și al infrastructurii pentru aceasta

***ATENTIE!***

*În cazul în care întreprinderea îşi desfăşoară activitatea într-un sector de activitate considerat neeligibil dar solicită finanţare pentru realizarea unei investiţii iniţiale într-un sector de activitate eligibil, regăsit în Certificatul Constatator emis de Registrul Comerţului, investiţia iniţială poate fi eligibilă pentru finanţare cu ajutor de stat cu respectarea tuturor celorlalte condiții prevăzute în schemă.*

**Criteriile de eligibilitate ale întreprinderilor**

|  |  |
| --- | --- |
| **Întreprinderile** trebuie să îndeplinească cumulativ următoarele **condiţii** | |
| **Generale** | a) sunt înregistrate potrivit Legii societăților nr. 31/1990, republicată, cu modificările și completările ulterioare; |
| b) realizează o investiție inițială în România, în unul din domeniile de activitate eligibile; |
| c) fac dovada viabilității proiectului de investiții și a eficienței economice a întreprinderii pe baza Planului de afaceri; |
| d) nu intră în categoria *„întreprinderilor în dificultate”;* |
| e) nu se află în procedură de executare silită, insolvenţă, faliment, reorganizare judiciară, dizolvare, închidere operațională, lichidare sau suspendare temporară a activităţii; |
| f) nu fac obiectul unor decizii de recuperare a unui ajutor de stat sau în cazul în care asemenea decizii au fost emise acestea au fost executate, conform prevederilor legale în vigoare; |
| g) nu au beneficiat de alte ajutoare de stat regionale pentru costuri eligibile de natura costurilor salariale în cadrul aceluiaşi proiect unic de investiţii; |
| h) nu au efectuat o relocare către unitatea în care urmează să aibă loc investiția inițială pentru care se solicită ajutorul în ultimii 2 ani anteriori înregistrării cererii de acord pentru finanțare și, la momentul înregistrării cererii oferă un angajament că nu vor face acest lucru pentru o perioadă de până la 2 ani după finalizarea investiției inițiale pentru care se solicită ajutorul. |
| **Suplimentar pentru întreprinderile cu cel puţin un exerciţiu financiar încheiat** | i) au rentabilitatea cifrei de afaceri mai mare ca zero în ultimul exerciţiu financiar încheiat |
| j) au capitaluri proprii pozitive în ultimul exerciţiu financiar încheiat |
| **Suplimentar pentru întreprinderile nou-înfiinţate** | k) au capital social subscris vărsat în valoare de minimum 100.000 lei; |
| l) nu aparţin unor acţionari care deţin sau au deţinut în ultimii doi ani anterior înregistrării cererii de acord pentru finanţare o altă întreprindere înregistrată conform Legii societăților nr. 31/1990, republicată, cu modificările și completările ulterioare, care desfăşoară sau a desfăşurat activitatea pentru care solicită finanţare. |

**Cheltuieli eligibile**

**Investiții finanțabile prin ajutor de stat regional**:

1. **Cheltuieli eligibile referitoare la active corporale**

a) construcţii de orice tip, respectiv cheltuielile efectuate cu realizarea de construcţii;

b) instalaţii tehnice, maşini şi echipamente noi clasificate conform Hotărârii Guvernului nr. 2.139/2004 *pentru aprobarea Catalogului privind clasificarea şi duratele normale de funcţionare a mijloacelor fixe*, cu modificările ulterioare, cu valoarea minimă de intrare a mijloacelor fixe stabilită conform prevederilor legale în vigoare.

Activele corporale trebuie să îndeplinească cumulativ următoarele condiţii de eligibilitate:

1. trebuie să fie exploatate exclusiv de întreprinderea beneficiară de ajutor de stat pentru atingerea obiectivelor investiţiei pentru care s-a solicitat finanţarea;
2. trebuie să fie incluse în activele întreprinderii beneficiare de ajutor de stat şi trebuie să rămână asociate investiţiei pentru care s-a acordat finanţarea pe o perioadă de minimum cinci ani de la finalizarea investiţiei;
3. să fie achiziționate în condiţii de piaţă
4. **Investiții în active necorporale**:

|  |
| --- |
| **Active necorporale** - activele amortizabile asociate investiţiei iniţiale care nu au o concretizare fizică sau financiară precum brevete, licenţe, know-how sau alte drepturi de proprietate intelectuală |

Activele necorporale trebuie să îndeplinească cumulativ următoarele condiţii de eligibilitate:

* trebuie să fie exploatate exclusiv de întreprinderea beneficiară de ajutor de stat pentru atingerea obiectivelor investiţiei pentru care s-a solicitat finanţarea;
* trebuie să fie incluse în activele întreprinderii beneficiare de ajutor de stat şi trebuie să rămână asociate investiţiei pentru care s-a acordat finanţarea pe o perioadă de minimum cinci ani de la finalizarea investiţiei;
* să fie achiziţionate în condiţii de piaţă.
* să fie achiziționate de la terți care nu au legături cu cumpărătorul

**Cheltuieli neeligibile**

**ATENŢIE!**

Sunt considerate cheltuieli neeligibile aferente construcțiilor, în cuprinsul planului de investiții:

* achiziţia, modernizarea şi reabilitarea de construcţii;
* valoarea construcțiilor cărora nu li se aplică standardul de cost;
* valoarea construcției care depășește standardul de cost de 1.650 lei/mp arie desfăşurată;

costurile aferente chiriei care depășesc valoarea de 22 lei/mp/lună.

**Valoarea fondurilor nerambursabile**

|  |  |  |  |  |
| --- | --- | --- | --- | --- |
| **Regiunea** | **Judeţe componente** | **Perioadă** | **Intensitate maximă** | **Nivel maxim**  **al ajutorului de stat de care poate beneficia**  **o întreprindere**  **- mil. euro -** |
| Nord-Est | [Bacău](http://ro.wikipedia.org/wiki/Județul_Bacău), [Botoșani](http://ro.wikipedia.org/wiki/Județul_Botoșani), [Iași](http://ro.wikipedia.org/wiki/Județul_Iași), [Neamț](http://ro.wikipedia.org/wiki/Județul_Neamț),  [Suceava](http://ro.wikipedia.org/wiki/Județul_Suceava) şi [Vaslui](http://ro.wikipedia.org/wiki/Județul_Vaslui) | 2014-2020 | 50% | 37,5 |
| Sud-Est | [Brăila](http://ro.wikipedia.org/wiki/Județul_Brăila), [Buzău](http://ro.wikipedia.org/wiki/Județul_Buzău), [Constanța](http://ro.wikipedia.org/wiki/Județul_Constanța), [Galați](http://ro.wikipedia.org/wiki/Județul_Galați), [Vrancea](http://ro.wikipedia.org/wiki/Județul_Vrancea) şi [Tulcea](http://ro.wikipedia.org/wiki/Județul_Tulcea) | 2014-2020 | 50% | 37,5 |
| Sud Muntenia | [Argeș](http://ro.wikipedia.org/wiki/Județul_Argeș), [Călărași](http://ro.wikipedia.org/wiki/Județul_Călărași), [Dâmbovița](http://ro.wikipedia.org/wiki/Județul_Dâmbovița),  [Giurgiu](http://ro.wikipedia.org/wiki/Județul_Giurgiu), [Ialomița](http://ro.wikipedia.org/wiki/Județul_Ialomița), [Prahova](http://ro.wikipedia.org/wiki/Județul_Prahova) şi [Teleorman](http://ro.wikipedia.org/wiki/Județul_Teleorman) | 2014-2020 | 50% | 37,5 |
| Sud-Vest Oltenia | [Dolj](http://ro.wikipedia.org/wiki/Județul_Dolj), [Gorj](http://ro.wikipedia.org/wiki/Județul_Gorj), [Mehedinți](http://ro.wikipedia.org/wiki/Județul_Mehedinți), [Olt](http://ro.wikipedia.org/wiki/Județul_Olt) şi [Vâlcea](http://ro.wikipedia.org/wiki/Județul_Vâlcea) | 2014-2020 | 50% | 37,5 |
| Nord-Vest | [Bihor](http://ro.wikipedia.org/wiki/Județul_Bihor), Bistriţa-Năsăud, [Cluj](http://ro.wikipedia.org/wiki/Județul_Cluj), [Maramureș](http://ro.wikipedia.org/wiki/Județul_Maramureș), [Satu-Mare](http://ro.wikipedia.org/wiki/Județul_Satu-Mare) și [Sălaj](http://ro.wikipedia.org/wiki/Județul_Sălaj) | 2014-2020 | 50% | 37,5 |
| Centru | [Alba](http://ro.wikipedia.org/wiki/Județul_Alba), [Brașov](http://ro.wikipedia.org/wiki/Județul_Brașov), [Covasna](http://ro.wikipedia.org/wiki/Județul_Covasna), Harghita, [Mureș](http://ro.wikipedia.org/wiki/Județul_Mureș) şi [Sibiu](http://ro.wikipedia.org/wiki/Județul_Sibiu) | 2014-2020 | 50% | 37,5 |
| Vest | [Arad](http://ro.wikipedia.org/wiki/Județul_Arad), Caraş-Severin,  [Hunedoara](http://ro.wikipedia.org/wiki/Județul_Hunedoara) și [Timiș](http://ro.wikipedia.org/wiki/Județul_Timiș) | 2014-2020 | 35% | 26,25 |
| Ilfov | Ilfov | 2014-2020 | 35% | 26,25 |
| Bucureşti | Bucureşti | 2018-2020 | 10% | 7,5 |

# Documente necesare anexate la cererea de acord pentru finantare

1. **Cererea de acord pentru finanțare**
2. **Certificat constatator** emis de Oficiul Registrului Comerțului de pe lângă tribunalul unde își are sediul întreprinderea sau cel eliberat cu semnătură electronică de serviciile on-line ale Oficiului Naţional al Registrului Comerțului
3. **Situații financiare anuale** aprobate corespunzătoare ultimului exercițiu financiar încheiat. Obligaţia prezentării situaţiilor financiare **nu** se aplică întreprinderilor nou-înfiinţate care nu au desfășurat activitate.
4. **Plan de afaceri** -documentul din care rezultă viabilitatea proiectului de investiţii, eficienţa economică a întreprinderii şi care prezintă strategia de dezvoltare a activităţii întreprinderii.
5. **Plan de investiţii** - documentul inclus în planul de afaceri care cuprinde cheltuielile eligibile şi neeligibile aferente investiţiei iniţiale cu determinarea valorii totale a investiţiei, precum şi a calendarului realizării investiţiei
6. **Imputernicire** - se întocmeşte în cazul în care o altă persoană decât reprezentantul legal al întreprinderii semnează cererea de acord pentru finanțare.
7. **Act de identitate** al persoanei autorizate să reprezinte legal întreprinderea.
8. **Opis** cu documentele atașate cererii de acord pentru finanțare.

**Important: Apelul nu este deschis dar urmeaza sa se deschida anul acesta. Revenim cu detalii.**

# Date de contact ale consultantului

**FENECHIU RELU**

**SC INTEGRA SRL**

**Tel:** 0726200612

**Anexa nr. 1. (Lista sectoarelor de activitate pentru care nu se acordă ajutor de stat)**

|  |  |
| --- | --- |
|  |  |

|  |  |  |
| --- | --- | --- |
| Nr.  crt. | Cod  CAEN | Denumire cod CAEN |
| 0 | 1 | 2 |
| SECŢIUNEA A - AGRICULTURĂ, SILVICULTURĂ ŞI PESCUIT | | |
| 1 | 01 | Agricultură, vânătoare şi servicii anexe |
| 2 | 02 | Silvicultură şi exploatare forestieră |
| 3 | 03 | Pescuitul şi acvacultura |
| SECŢIUNEA B - INDUSTRIA EXTRACTIVĂ | | |
| 4 | 05 | Extracţia cărbunelui superior şi inferior |
| 5 | 06 | Extracţia petrolului brut şi a gazelor naturale |
| 6 | 0892 | Extracţia şi aglomerarea turbei |
| 7 | 091 | Activităţi de servicii anexe extracţiei petrolului brut şi gazelor  naturale |
| SECŢIUNEA C - INDUSTRIA PRELUCRĂTOARE | | |
| 8 | 102 | Prelucrarea şi conservarea peştelui, crustaceelor şi moluştelor |
| 9 | 1101 | Distilarea, rafinarea şi mixarea băuturilor alcoolice |
| 10 | 1102 | Fabricarea vinurilor din struguri |
| 11 | 1103 | Fabricarea cidrului şi a altor vinuri din fructe |
| 12 | 1104 | Fabricarea altor băuturi nedistilate, obţinute prin fermentare |
| 13 | 1105 | Fabricarea berii |
| 14 | 1106 | Fabricarea malţului |
| 15 | 12 | Fabricarea produselor din tutun |
| 16 | 131 | Pregătirea fibrelor şi filarea fibrelor textile |
| 17 | 19 | Fabricarea produselor de cocserie şi a produselor obţinute din  prelucrarea ţiţeiului |
| 18 | 2014 | Fabricarea altor produse chimice organice de bază |
| 19 | 2051 | Fabricarea explozivelor |
| 20 | 206 | Fabricarea fibrelor sintetice şi artificiale |
| 21 | 24 | Industria metalurgică |
| 22 | 254 | Fabricarea armamentului şi muniţiei |
| 23 | 2591 | Fabricarea de recipiente, containere şi alte produse similare din  oţel |
| 24 | 301 | Construcţia de nave şi bărci |
| 25 | 304 | Fabricarea vehiculelor militare de luptă |
| 26 | 33 | Repararea, întreţinerea şi instalarea maşinilor şi echipamentelor |
| SECŢIUNEA D - PRODUCŢIA ŞI FURNIZAREA DE ENERGIE ELECTRICĂ ŞI TERMICĂ, GAZE,  APĂ CALDĂ ŞI AER CONDIŢIONAT | | |
| 27 | 35 | Producţia şi furnizarea de energie electrică şi termică, gaze,  apă caldă şi aer condiţionat |
| SECŢIUNEA F - CONSTRUCŢII | | |
| 28 | 41 | Construcţii de clădiri |
| 29 | 42 | Lucrări de geniu civil |
| 30 | 4399 | Alte lucrări speciale de construcţii n.c.a. |
| SECŢIUNEA G - COMERŢ CU RIDICATA ŞI CU AMĂNUNTUL; REPARAREA AUTOVEHICULELOR  ŞI MOTOCICLETELOR | | |
| 31 | 45 | Comerţ cu ridicata şi cu amănuntul, întreţinerea şi repararea  autovehiculelor şi a motocicletelor |
| 32 | 46 | Comerţ cu ridicata, cu excepţia comerţului cu autovehicule şi  motociclete |
| 33 | 47 | Comerţ cu amănuntul, cu excepţia autovehiculelor şi motocicletelor |
| SECŢIUNEA H - TRANSPORT ŞI DEPOZITARE | | |
| 34 | 49 | Transporturi terestre şi transporturi prin conducte |
| 35 | 50 | Transporturi pe apă |
| 36 | 51 | Transporturi aeriene |
| 37 | 522 | Activităţi anexe pentru transporturi |
| SECŢIUNEA J - INFORMAŢII ŞI COMUNICAŢII | | |
| 38 | 60 | Activităţi de difuzare şi transmitere de programe |
| 39 | 61 | Telecomunicaţii |
| SECŢIUNEA K - INTERMEDIERI FINANCIARE ŞI ASIGURĂRI | | |
| 40 | 64 | Intermedieri financiare, cu excepţia activităţilor de asigurări  şi ale fondurilor de pensii |
| 41 | 65 | Activităţi de asigurări, reasigurări şi ale fondurilor de pensii  (cu excepţia celor din sistemul public de asigurări sociale) |
| 42 | 66 | Activităţi auxiliare intermedierilor financiare, activităţi de  asigurare şi fonduri de pensii |
| SECŢIUNEA L - TRANZACŢII IMOBILIARE | | |
| 43 | 68 | Tranzacţii imobiliare |
| SECŢIUNEA N - ACTIVITĂŢI DE SERVICII ADMINISTRATIVE ŞI ACTIVITĂŢI DE  SERVICII-SUPORT | | |
| 44 | 77 | Activităţi de închiriere şi leasing |
| 45 | 78 | Activităţi de servicii privind forţa de muncă |
| SECŢIUNEA O - ADMINISTRAŢIE PUBLICĂ ŞI APĂRARE; ASIGURĂRI SOCIALE DIN  SISTEMUL PUBLIC | | |
| 46 | 84 | Administraţie publică şi apărare; asigurări sociale din sistemul  public |
| SECŢIUNEA R - ACTIVITĂŢI DE SPECTACOLE, CULTURALE ŞI RECREATIVE | | |
| 47 | 92 | Activităţi de jocuri de noroc şi pariuri |
| 48 | 93 | Activităţi sportive, recreative şi distractive |
| SECŢIUNEA S - ALTE ACTIVITĂŢI DE SERVICII | | |
| 49 | 94 | Activităţi asociative diverse |
| SECŢIUNEA T - ACTIVITĂŢI ALE GOSPODĂRIILOR PRIVATE ÎN CALITATE DE ANGAJATOR  DE PERSONAL CASNIC; ACTIVITĂŢI ALE GOSPODĂRIILOR PRIVATE DE PRODUCERE DE  BUNURI ŞI SERVICII DESTINATE CONSUMULUI PROPRIU | | |
| 50 | 97 | Activităţi ale gospodăriilor private în calitate de angajator de  personal casnic |
| 51 | 98 | Activităţi ale gospodăriilor private de producere de bunuri şi  servicii destinate consumului propriu |
| SECŢIUNEA U - ACTIVITĂŢI ALE ORGANIZAŢIILOR ŞI ORGANISMELOR EXTRATERITORIALE | | |
| 52 | 99 | Activităţi ale organizaţiilor şi organismelor extrateritoriale |